**Prehľad o činnosti VV SsFZ od ostatnej Konferencie SsFZ konanej 6.5.2019**

(materiál na rokovanie Konferencie SsFZ 5.12.2019)

VV SsFZ v období od ostatnej Konferencie SsFZ, konanej 6.5.2019 zasadal pravidelne v zmysle plánu zasadnutí na I. a II. polrok 2019. Na svojich zasadnutiach, ktorých sa uskutočnilo v uvedenom období 5, sa zaoberal v súlade s programom zasadnutí nasledovným:

**Na svojom zasadnutí 7. 6. 2019 v B. Bystrici:**

**Zobral na vedomie**:

* kontrolu plnenia uznesení VV vykonanú predsedom SsFZ,
* aktuálne informácie podané predsedom SsFZ,
* informácie predsedu ŠTK Jaroslava Jekkela a Vladimíra Remeselníka, povereného vedením KM, o predbežnom hodnotení súťaží dospelých a mládeže v súťažnom ročníku 2018/2019 ako aj informáciu o príprave súťažného ročníka 2019/2020,
* informácie predsedu SsFZ a vedúceho sekretára o príprave Aktívu ŠTK, KM a KŽF, ktorý sa uskutoční v zmysle plánu práce orgánov SsFZ 1.7.2019 v Kongresovej sále OÚ v B. Bystrici od 15,00 hod..

**Prerokoval:**

* priebeh a závery Konferencie SsFZ 6.5.2019,
* prípravu RS SsFZ 2019/2020 – textovej časti a adresárov a prijal opatrenia,
* návrh plánu zasadnutí orgánov SsFZ na II. polrok 2019,
* návrh KR SsFZ nominačných listín rozhodcov a delegátov zväzu SsFZ pre súťažný ročník 2019 – 2020.

**Schválil:**

* vydanie Rozpisu súťaží SsFZ 2019/2020 aj v papierovej podobe – pre potreby FK (po jednom výtlačku), pre delegované osoby a funkcionársky aktív SsFZ v náklade 400 ks.,
* plán zasadnutí orgánov SsFZ na II. polrok 2019,
* Nominačné listiny rozhodcov a delegátov zväzu SsFZ pre súťažný ročník 2019 – 2020,
* návrh na zaradenie na NL R a AR SFZ pre súťažný ročník 2019 – 2020 v poradí R: T. Kolofík, M. Holas, M. Dančo a M. Foltán, AR: R. Kuba,
* návrh na zaradenie R a AR do programu ŠANCA SFZ pre súťažný ročník 2019 – 2020 R: M. Legíň, M. Herdel, Mi. Gregorec a AR: T. Tůma, M. Zelezňák, J. Mosor, T. Burger a Ma. Gregorec.

**Neschválil** :

* žiadosť AKADÉMIE JUVENTUS Žilina v súvislosti s pripravovaným vznikom družstva

dospelých.

**Na svojom zasadnutí 1. 7. 2019 v B. Bystrici:**

**Zobral na vedomie**:

* kontrolu plnenia uznesení VV vykonanú predsedom SsFZ,
* aktuálne informácie podané predsedom SsFZ,
* vyhodnotenie súťažného ročníka 201/2019 v podaní predsedu ŠTK Jaroslava Jekkela a Vladimíra Remeselníka, povereného vedením KM, súťaží dospelých a mládeže,
* žiadosť S. Mesíkovej o ukončenie činnosti v DK SsFZ,

**Prerokoval:**

* prípravu súťažného ročníka 2019/2020 v kategóriách dospelých a mládeže,
* pripomienky a návrhy k textu RS SsFZ 2019/2020,
* pripravenosť Aktívu ŠTK a KM a poveril jeho vedením podpredsedu SsFZ Juraja Piláta,

**Schválil:**

* zaradenie družstiev dospelých do súťaží pre súťažný ročník 2019/2020 a na návrh predsedu ŠTK aj odohratie barážových stretnutí pre zaradenie do V. líg sk. C a D,
* postup KM pri schvaľovaní výnimiek z hracích dní a časov pre súťaže mládeže v pôsobnosti SsFZ v súvislosti s možnosťami obsadenia jednotlivých stretnutí rozhodcami,
* spôsob vyhodnocovania a ocenenia víťazov súťaže Fair-play v zmysle RS SsFZ pre súťažný ročník 2019/2020 a poveril ŠTK SsFZ zverejnením výsledkov súťaže po jesennej a jarnej časti,
* RS SsFZ 2019/2020,
* na návrh predsedu DK SsFZ Miroslava Schneidera pána Dušana Gregora za podpredsedu DK a Jaroslava Bágela za člena DK SsFZ,
* rozdelenie finančných prostriedkov uhradených FK za neplnenie podmienky o počte R pre jednotlivé ObFZ v zmysle RS SsFZ 2018/2019,
* zaradenie Štefana Pastoreka a Júliusa Kubániho na nominačnú listinu DZ III. ligy a Jána Plošticu na NL DZ V. ligy SsFZ.

**Na svojom zasadnutí 6.9. 2019 v Trnave:**

Dňa 6.9.2019 sa uskutočnilo v Trnave rozšírené zasadnutie Výkonného výboru SsFZ o predsedov ObFZ v pôsobnosti SsFZ, ktorý okrem iných:

**Zobral na vedomie:**

* kontrolu plnenia uznesení VV vykonanú predsedom SsFZ,
* aktuálne informácie podané predsedom SsFZ,
* informácie predsedov riadiacich komisií o priebehu a výsledkoch Aktívu ŠTK, KM a KŽF, konaného 1.7.2019,
* informáciu predsedu KR SsFZ M. Balka o priebehu seminárov R, DZ a o fyzických previerkach R,
* informácie predsedu HK SsFZ A. Stašiniaka o platobnej disciplíne FK (medzioddielové pohľadávky) a vedúceho sekretára o MZF,
* zobral na vedomie informáciu o výsledku hlasovania per rollam (z 24.-26.7.2019) o zložení odborných komisií a ich úsekov,
* informácie predsedov riadiacich komisií o rozbehu súťaží dospelých, dievčat a mládeže, ako aj informácie predsedu ŠTK o priebehu prvých kôl Slovnaft Cupu,
* Informatívnu správu, predloženú vedúcim sekretárom o hospodárení SsFZ v I. polroku 2019,
* hodnotiacu správu, predloženú trénerom výberu SsFZ dospelých Milošom Targošom o príprave a  účinkovaní výberu na REGIONS´CUPE 2019 v Senci,
* odstúpenie člena DK SsFZ Jaroslava Bágela z pracovných dôvodov,
* materiál, spracovaný KM SsFZ s návrhom variant reorganizácie súťaží mládeže, ktorý bude k posúdeniu zaslaný na jednotlivé ObFZ v pôsobnosti SsFZ.

**Prerokoval:**

* návrh úprav Organizačného poriadku SsFZ,
* žiadosť FK Jednota Bánová o dočasnú výnimku z RS SsFZ 2019/2020, XIV. Tréneri, zaoberal sa uplatňovaním uvedenej kap. RS v praxi a prijal opatrenia,

**Schválil:**

* Organizačný poriadok SsFZ,
* za člena DK SsFZ, na návrh predsedu DK M. Schneidera, namiesto Jaroslava Bágela Rastislava Kubu,
* na návrh predsedu KR M. Balka, zaradil na nominačnú listinu R SsFZ rozhodcu Jána Krupíka a vyradenie z nominačnej listiny R SsFZ : Miroslava Filkusa, Patrika Ondreáša, Richarda Slančíka a Pavla Muráňa,
* doplnenie RS SsFZ 2019/2020, kap. XXIII. Poplatky, bod 11 (tabuľka) o odmeny a ostatné náhrady R v stretnutiach WU15 vo výške U15,
* na návrh predsedu KM SsFZ v zmysle RS SsFZ 2019/2020 kap. V. čl. 5 a) za odhlásenie družstiev mládeže zo súťaží po vyžrebovaní **poplatok** vo výške podľa RS SsFZ 2019/2020 kap. XXIII. POPLATKY, čl. 3 nasledovne: TJ Družstevník Bzovík (U19 – V. liga C) vo výške 500 €, TJ Štart Kokava nad Rimavicou (U15,13 - III. liga C) vo výške 500 €, TJ Divina (U19 - V. liga A) vo výške 500 €, TJ Prameň Dolná Strehová (U19 – V. liga D) vo výške 500 €, OŠK Ludrová (U19 – IV. liga SEVER) vo výške 500 €. Uvedené poplatky budú zahrnuté klubom v MZF za 09 2019.
* na základe zváženia mimoriadnych okolností schválil žiadosť o udelenie výnimky pre FK Jednota Bánová z RS SsFZ 2019/2020 kap. XIV. bod 1. a).

**Na svojom zasadnutí 3.10.2019 v B. Bystrici:**

**Zobral na vedomie:**

* kontrolu plnenia uznesení VV vykonanú predsedom SsFZ,
* aktuálne informácie podané predsedom SsFZ,
* informácie predsedov riadiacich komisií o priebehu súťaží dospelých a mládeže,
* informácie predsedu TMK z rokovania komisie a prijal opatrenia.

**Prerokoval:**

* návrhy MK a vedúceho sekretára SsFZ na úpravy a doplnenie RS SsFZ 2019/2020,
* správu KR SsFZ, spracovanú na základe podkladov KR ObFZ v pôsobnosti SsFZ o plnení podmienky o počte rozhodcov futbalovými klubmi dospelých súťaží riadených SsFZ a prijal opatrenia,
* správu predloženú predsedom ŠTK SsFZ o plnení podmienok licenčého systému FK TIPOS III. ligy STRED a prijal opatrenia,
* správu predloženú vedúcim sekretárom o plnení podmienky o počte mládežníckych družstiev futbalovými klubmi v súťažiach SsFZ a konštatoval, že nie je potrebné prijímať ďalšie opatrenia,
* informatívnu správu KR o plnení podmienky o počte rozhodcov futbalovými klubmi družstiev dospelých. Na základe predloženej informácie konštatoval, že k 30.9.2019 **neplnia** v zmysle RS SsFZ 2019/2020, kapitola V. Podmienky pre štart družstiev v súťažiach, odstavec 6, uvedenú podmienku – podľa nahlásenia jednotlivých KR ObFZ FK: **III. liga** – L. Štiavnica (chýbajú 2 rozhodcovia), L. Hrádok (-2), Kováčová (-2), Zvolen (-2), Žarnovica (-2), Or. Veselé (-1), Rakytovce (-2), R. Sobota (-1), **IV. ligy** – Poltár (-2), Detva (-2), (Hriňová (-2), Príbelce (-2), Tornaľa (-2), Hajnáčka (-2), (- Makov (-2), Rajec (-2), Z. Poruba (-2), D. Kubín (-2), Bobrov (-1), Belá - Dulice (-1), Diviaky (-1), **V. ligy** – Vinica (-2), Balog nad Ipľom (-2), Hnúšťa (-2), Buzitka (-2), Mýtna (-2), Málinec (-2) , Dobrá Niva (-2),Lieskovec (-1), Ladomerská Vieska (-2), Lovča (-2), Banská Štiavnica (-2), Hrochoť (-2), Sásová (-2), Jakub (-2), Sučany (-1), Turč. Štiavnička (-1), Or. Jasenica (-2), Nižná (-2), Vavrečka (-2), Bešeňová (-2), Likavka (-1), Švošov (-2), Oščadnica (-2),Belá (-1), Strečno (-1), Stará Bystrica (-1), Skalité (-1), Varín (-1). **VV SsFZ u l o ž i l** menovaným FK povinnosť zabezpečiť chýbajúci počet rozhodcov, najneskôr **do 31.3.2020**, pod následkom uplatnenie finančného postihu v zmysle RS SsFZ 2019/2020, kapitola XXIII. Poplatky, odstavec 4. Prípadné nezrovnalosti v klubovej príslušnosti R odporúča riešiť s príslušnou KR ObFZ, ktoré jediné vedú evidenciu klubovej príslušnosti R vo svojej pôsobnosti a tiež predkladajú aktuálny zoznam pre potreby KR SsFZ,

**Schválil:**

* konanie Konferencie SsFZ, v zmysle plánu práce orgánov SsFZ 5.12.2019 v B. Bystrici s programom:

1. Otvorenie a prehlásenie, že konferencia sa koná v zmysle Stanov SsFZ
2. Schválenie pracovného predsedníctva, mandátovej a návrhovej komisie, skrutátorov a overovateľov zápisnice
3. Schválenie programu konferencie
4. Kontrola plnenia uznesení z ostatnej konferencie (6.5.2019)
5. Správa o činnosti VV SsFZ od ostatnej Konferencie SsFZ
6. Príhovor predsedu SsFZ
7. Informácia o priebehu pracovných porád vedenia SsFZ so zástupcami FK jednotlivých súťaží
8. Správa mandátovej komisie
9. Reorganizácia súťaží mládeže v pôsobnosti SsFZ
10. Informácia o hospodárení SsFZ v roku 2019
11. Návrh rozpočtu SsFZ na rok 2020
12. Diskusia
13. Informácia o prijatých uzneseniach
14. Záver

* na návrh KM SsFZ na zmeny a doplnenie RS SsFZ 2019/2020:

1. v kap. V. PODMIENKY PRE ŠTART DRUŽSTIEV V SÚŤAŽIACH sa dopĺňa bod 8. „Tri kontumačné prehry, v zmysle SP čl. 82 body b), d), g) ktoréhokoľvek družstva FK z dvojičkovej súťaže (mladšieho alebo staršieho) sa bude riešiť v zmysle SP čl. 81 bod (1) písmeno d) tak, že z dvojičkovej súťaže budú vylúčené obidve družstvá, zároveň sa bude každé z hore uvedených previnení riešiť disciplinárne“.
2. v kap. VI. TERMÍNOVÁ LISTINA, VYŽREBOVANIE SÚŤAŽÍ, HRACIE ČASY, HRACIE DNI A ZAČIATKY STRETNUTÍ sa mení v bode 5. Začiatky MFS a) III. liga U19 a U17 – U19 o 10:00 hod. a **U17 o 12:15** hod. ........ a v bode c) II. a III. liga U15 a U13 – U15 o 10:00 hod. a **U13** **o 11:45** hod. .... a v časti TERMÍNOVÁ LISTINA, jarná časť 2020 V. liga dospelí 30. – 31. 5.2020 23. kolo, 6. – 7.6.2020 24. kolo, 13. – 14. 6. 2020 25. kolo, U19, 17 30. – 31.5.2020 1. kolo nadstavby, 6. – 7.6.2020 2. kolo nadstavby, 13. – 14.6.2020 3. kolo nadstavby.

* na návrh vedúceho sekretára opravu v kap. XI. ŠTART A STRIEDANIE HRÁČOV, bod 18. prvá veta......v súlade s čl. 47, odsek (6) SP.... . ako aj v časti ADRESÁR – Tréner mládeže Ján Štrba MT: 0905 555 027,
* na návrh TMK k spresneniu evidencie osôb vedúcich družstvo v stretnutí ako tréner (hrajúci tréner), opatrenie : **„Tréner družstva TIPOS III. ligy, uvedený v zápise o stretnutí je povinný sa v čase cca 15 min. pred začatím MFS dostaviť do kabíny rozhodcov a preukázať sa platnou trénerskou licenciou, prípadne iným dokladom k preukázaniu svojej totožnosti a rozhodca stretnutia je povinný túto skutočnosť uviesť v poznámke ZoS pred stretnutím“.**
* v súvislosti s pripravovanou reorganizáciou súťaží mládeže v riadení SsFZ, na návrh KM SsFZ prípravu pracovných stretnutí s funkcionármi FK družstiev štartujúcich v súťažiach mládeže v pôsobnosti SsFZ nasledovne:
* JUH – 15.10.2019 (utorok) o 16,00 v reštaurácii DUVOX v Kriváni
* SEVER – 22.10.2019 (utorok) o 16,00 v penzióne Fontána v Bešeňovej – aj zasadnutie KM v mieste konania pracovného stretnutia,
* na základe predloženej požiadavky program a rozpočet zasadnutia DK SsFZ, spojené so školením členov, ktoré sa uskutoční v dňoch 22. a 23.11.2019 na Čertovici,
* na návrh predsedu KR za člena úseku DZ SsFZ Mareka Vekyho a zároveň vyradil z nominačnej listiny R SsFZ Igora Roštára,
* **poplatok** v zmysle RS SsFZ 2019/2020 kap. V. čl. 5 a) za odhlásenie družstiev mládeže zo súťaží po vyžrebovaní vo výške **500 €**, podľa RS SsFZ 2019/2020 kap. XXIII. POPLATKY pre **FK Málinec** za odhlásenie družstva zo súťaže V. ligy U19 sk. D,

**Na svojom zasadnutí 7.11. 2019 v B. Bystrici:**

**Zobral na vedomie:**

- kontrolu plnenia uznesení VV vykonanú predsedom SsFZ,

- aktuálne informácie podané predsedom SsFZ,

- informácie predsedov riadiacich komisií o predbežnom vyhodnotení súťaží dospelých a mládeže po skončení jesennej časti súťažného ročníka 2019/2020,

- informáciu predsedu TMK SsFZ o pripravenosti doškoľovacieho seminára trénerov 17.11.2019,

- informácie o príprave ankiet: 11- tka SsFZ za rok 2019,futbalistku roka 2019, najúspešnejších trénerov a rozhodcov za rok 2019 – slávnostné vyhlásenie ankiet sa uskutoční 10.1.2020 v B. Bystrici,

- informácie predsedu SsFZ a vedúceho sekretára o priebehu pracovných porád vedenia SsFZ so zástupcami FK IV. a V. líg.

**Prerokoval:**

- správu o činnosti Komisie rozhodcov SsFZ, predloženú v el. podobe a doplnenú predsedom KR Martinom Balkom,

- prerokovanie správy o činnosti DK SsFZ odložil z technických príčin na najbližšie zasadnutie VV SsFZ (december),

- návrhy rozpočtov KR a TMK SsFZ na rok 2020,

- prípravu Konferencie SsFZ 5.12.2019.

**Schválil:**

- na návrh Vladimíra Remeselníka Františka Mrmusa za člena Komisie mládeže SsFZ,

- na základe informácií s priebehu pracovných porád so zástupcami FK úpravu RS SsFZ 2019/2020 v kapitole XVII. VYHODNOTENIE VIDEOZÁZNAMU ZO STRETNUTIA, bod 8. – prvé okno – **zostrih dôležitých momentov z MFS (highlight)**, napr. góly, pokutové kopy, ČK, vyložené gólové príležitosti, atď – vyhotovujú FK len v prípade, ak majú záujem propagovať činnosť svojho klubu takýmto spôsobom.

**Predbežne plánované zasadnutia VV SsFZ v I. polroku 2020:**

16.1.2020, 13.2.2020, 12.3.2020, 9.4.2020, 7.5.2020 (aj Konferencia SsFZ), 4.6.2020, 26.6.2020, prípadne 29. alebo30.6.2020 – aj Aktív ŠTK, KM a KŽF.

*10.1.2020 – Slávnostné vyhlásenie XXV. ročníka ankety Jedenástka SsFZ za rok 2019*

Spracoval: L. Matejka